
Pedagogikaliq ámeliyat
	Pedagogikalıq ámeliyat joqarı oqiw orni studentlerin muģallimlik kásibine tabıslı tayarlawdıń juwmaqlawshı basqıshi esaplanadı. Ol mazmunı hám nátiyjesi boyınsha bolajaq qánigeniń kásiplik iskerligine imkanı barınsha jaqın sharayatta shólkemlestiriliwi kerek.
Pedagogikalıq ámeliyat dáwirinde ámeliyatshı-student tómendegilerdi iyelewi talap etiledi:
- tálim-tárbiyanıń úzliksizligi hám de nizamlılıqların tolıq túsiniw;
- oqıwshılıq iskerligine tiyisli kónlikpe hám uqıplılıqlardı iyelew;
- oqıtıwshılıq mádeniyatı hám sheberligin qáliplestiriw;
- qánigelik pánlerin oqıtıwda aldıńǵı pedagogikalıq tájiriybege tiykarlanǵan, zaman talaplarına sáykes dárejede sabaq bere alıw;
- pitkeriw qánigelik jumısı hám basqa maqsetli jumıslar ushın ilimiy-izertlew hám eksperimentler ótkere alıwdı úyreniw;
- ilimiy jumıslardı óz betinshe orınlay alıw, pikir júrgiziw hám juwmaq shıǵara alıw.
Pedagogikalıq ámeliyat dáwirinde student tómendegi kónlikpelerge iye boliwi kerek:
- oqiw-tájiriybe máselelerin óz betinshe hám aniq belgilew;
- oqıwshılar shaxsına tuwrı diagnoz qoya alıw;
- pedagogikalıq ámeliyat nátiyjesinde keleshektegi jumıslardı kóre biliw hám rejelestire alıw;
- zaman talaplarına say metodlardı qollay alıw;
- sapalı hám mazmunlı sabaq beriw kónlikpesine iye boliw.
Pedagogikalıq ámeliyattı ótiwde hám shólkemlestiriwde tómendegi principlerge ámel etiw kerek:
- ámeliyattıń tiykarǵı mazmunı, maqseti hám wazıypalarınıń búgingi kún oqıtıwshısına qoyılıp atırǵan talaplar hám de turmıs penen baylanıslılıǵı;
- mektep, akademiyalıq licey hám kásip-óner kolledjleriniń talapları hámde nızam-qaǵıydalarına muwapıqlıǵı;
- tájiriybeli muǵallimler hám tárbiyashılardıń jumısına súyeniwi;
- baslanģish hám juwmaqlawshı ámeliyattıń úzliksizligi;
- tálim hám tárbiyanıń uqsaslıǵı;
- qánigelik pánleri, teoriyalıq bilimler hám oqiw-tárbiya iskerligi birligi;
- pánler aralıq baylanıs, jámiyetlik-siyasiy, pedagogikalıq-psixologiyalıq hám arnawlı pánlerdiń student iskerligi menen úzliksiz baylanıslılıǵı;
- mektep, akademiyalıq licey, kásip-óner kolledjleri hám joqarı bilimlendiriw arasındaǵı úzliksizlikke tiykarlanıwı;
- studentlerdiń ózin-ózi basqarıwı.
Pedagogikalıq ámeliyattıń tiykarģı maqseti:
- óz kásibin qádirleytuǵın hám ardaqlaytuǵın bolajaq muǵallim shaxsın qáliplestiriw;
- úyrenilgen teoriyalıq bilimlerdi ámelde tekserip kóriw;
- qánigelik pánleri, sonday-aq, jámyietlik-siyasiy, pedagogikalıq-psixologiyalıq hám arnawlı bilimlerdi anıq pedagogikalıq proceste qollay alıw, rawajlandırıw hám bayıtıw;
- tájiriybeli tárbiyashı hám shólkemlestiriwshini qáliplestiriw;
- pán sabaqların didaktikalıq talaplar tiykarında óz betinshe shólkemlestire aliw hám ótkere aliw;
- tálim-tárbiya jumıslarında zamanagóy, aldınǵı pedagogikalıq tájiriybeler menen tanıstırıw hám onı bayıtıw;
- júzege kelgen pedagogikalıq wazıypalardı sheshiwde erkin qarar qabıl etiw.
Pedagogikalıq ámeliyat wazıypaları:
1. Oqıtıw hám oqıwshılardı tárbiyalaw usılı, quralları hám kónlikpelerin iyelew.
2. Joqarı oqiw ornında alınģan teoriyalıq bilimlerden mektep ámeliyatında paydalanıw kónlikpesin qáliplestiriw.
3. Oqıwshılardı mektepte óz betinshe tálim-tárbiya jumısların alıp barıwǵa, oqıwshılardı kámil insan etip tárbiyalaw jolların dóretiwshilik penen taba biliw hám ámeliyatta qollanıwǵa úyretiw.
4. Oqıwshılardı klass basshısı wazıypasın atqarıwǵa, jámiyetlik hám basqa sociallıq hám rásmiy emes shólkemler menen islewge úyretiw.
5. Pedagogikalıq xizmetke mehir-muhabbat oyatıw.
6. Pedagogikalıq procesti baqlaw, úyreniw hám talqılay aliwǵa úyretiw, mekteptiń aldınģı pedagogikalıq tájiriybesin úyreniw hám oni qollay aliw.
7. Ilimiy-izertlew jumıslarına qızıǵıwshılıq oyatıw.
Pedagogikalıq ámeliyat procesinde orınlanatuģın jumıslardıń mazmuni:
1. Túrli pán muģallimleriniń sabaqların baqlaw hám analizlew;
2. Mekteptegi aldınģi pedagogikalıq tájiriybeni úyreniw hám oni óz iskerligine engiziw;
3. Óz betinshe sabaq beriw;
4. Basqa ameliyatshı-studentlerdiń sabaqların baqlaw hám analizlew;
5. Ózlestirmeytuǵin oqiwshılar menen islew;
6. Qánigelik boyınsha klasstan tısqarı jumıslardı shólkemlestiriw hám ótkeriw;
7. Klass basshısı jumis sistemasın úyreniw;
8. Oqıwshılar menen tárbiyalıq jumıslardı alıp barıw;
9. Mektep tálim-tárbiya procesi menen tanısıw;
10. Mektepte ilimiy-izertlew jumısların alıp barıw hám nátiyjelerin rásmiylestiriw.
Pedagogikalıq ámeliyat procesinde studentler tárepinen orınlanatuǵın jumıslar.
I-hápte
I. Mektep, akademiyalıq licey hám kásip-óner kolledji tálim-tárbiya procesin kompleksli úyreniw:
1. Mektep, akademiyalıq licey hám kásip-óner kolledjiniń basshıları, oqıtıwshılar, tárbiyashılar, klass basshıları, óndirislik bilimlendiriw ustaları hám basqalar menen sáwbetlesiw;
2. Mektep, akademiyalıq licey hám kásip-óner kolledjiniń hújjetleri menen tanısıw;
3. Mektep, akademiyalıq licey hám kásip-óner kolledjiniń materiallıq bazası menen tanısıw;
4. Oqıwshılar hám klass toparın úyreniw:
A) oqıwshılardıń jeke hújjetleri, medicinalıq hújjetleri, kúndelik dápterleri hám klass jurnalların úyreniw;
B) oqıwshılardıń dóretiwshilik jumısların úyreniw;
C) ózine biriktirilgen klass yamasa topardaǵı ayırım oqiwshi hám klass toparın baqlaw hám úyreniw, muģallim hám tárbiyashılardıń jumis rejeleri menen tanısıw;
D) oqiw kestesi menen tanısıw, pedagogikalıq ámeliyatti ótew ushin zárúr jumis rejelerin dúziw hám olardı tastıyıqlaw.
II. Bilimlendiriw procesi menen baylanıslı jumıslar:
1. Pán muģallimlerinin jumis rejesi, xanaları, fakultativ sabaqlarına kiriw hám aldınģi pedagogikalıq jumis tájiriybesin úyreniw;
2. Qánigelik boyınsha oqıwshılar sabaqlarına hám fakultativ shınıǵıwlarǵa kiriw, aldınǵı pedagogikalıq jumıs tájiriybesin úyreniw;
3. Zárúr bolgan ilimiy, metodikalıq, pedagogikalıq ádebiyatlardı, pánler boyinsha oqiw baǵdarlamaları hám qollanbalardı úyreniw;
4. Oqiw pánleri boyinsha temalar rejeleri hám sabaq beriw kestesin islep shigiw;
5. Birinshi sabaq hám tárbiyalıq ilaj konspektin, didaktikalıq materiallar hám kórgizbeli qurallardı tayarlaw.
III. Oqıwshılar menen alıp barılatuǵın tárbiyalıq jumıslar:
1. Klass yamasa topar basshısı, kúni uzayttırılǵan topar tárbiyashılarınıń jumis rejelerin úyreniw;
2. Ózine biriktirilgen klasstaģı tárbiyalıq ilajlardı tayarlaw, klass saatlarında qatnasıw hám olardı ótkeriwde qatnasıw;
3. Pedagogikalıq ámeliyat procesinde orınlanatuģın jumıslar rejesin islep shigiw.
IV. Metodikalıq hám izertlew jumıslarında qatnasıw:
1. "Pedagogikalıq ámeliyattıń wazıypaları hám mazmunı" temasındaǵı metodikalıq keńeste qatnasıw;
2. Tálim-tarbiya psixologiyası boyınsha keńesler alıw;
3. Pedagogikalıq ámeliyat procesinde alıp barılatuģın ilimiy-izertlew jumısları teması boyınsha tapsırmalar alıw.
II-VIII-hápteler
I. Ayırım oqıwshını yamasa oqıwshılar toparın kompleksli úyreniw:
1. Mektep, akademiyalıq licey hám kásip-óner kolledjinde tálim-tárbiya procesinde ayırım oqıwshını hám klass toparın turaqlı baqlaw hám úyreniw, oqıwshı yaki klass toparına pedagogikalıq-psixologiyalıq tájiriybeler ótkeriw;
2. Oqıtıwshılar, tárbiyashılar, óndiris ustaları, ata-analar hám oqıwshılar menen sáwbetlesiw;
3. Oqıwshılar jámáátin úyreniw boyinsha pedagogikalıq-psixologiyalıq tájiriybeler ótkeriw.
II. Oqıw xanaları boyınsha oqıw jumısları:
1. Sabaqlar hám fakultativ sabaqlar konspektin dúziw, oni tastıyıqlaw, sabaqlardı baqlaw hám analizlewde qatnasıw;
2. Basqa studentler ótkergen sabaq, fakultativ hám de klasstan tısqarı shinigiwlardı baqlaw hám olardı analizlewde qatnasıw;
3. Shinigiwlar ushin kórgizbeler, oqiwdıń texnikalıq quralları hám basqa didaktikalıq materiallardı tayarlaw.
III. Oqıw pánleri boyınsha klasstan tısqarı jumıslar:
1. Pánler boyınsha klasstan tısqarı jumıslardı tayarlaw hám ótkeriw;
2. Pánler boyinsha oqiw xanaların úskenelewde qatnasıw;
3. Qábiletli oqiwshılar menen jeke-jeke islew;
4. Pánler boyinsha ótkeriletuģın klasstan tısqarı jumıslarda qatnasıw hám olardı talqılaw.
IV. Klasstan tısqarı tárbiyalıq jumıslar:
1. Tárbiya túrleri boyinsha óz klasında tárbiyalıq ilajlardı ótkeriw;
2. Ata-analar menen islew;
3. Mekteptiń máhálle menen birge islesiw islerinde qatnasıw;
4. Xalıq arasında pedagogikalıq-psixologiyalıq úgit-násiyatlaw jumıslarında qatnasıw.
V. Metodikalıq hám ilimiy-izertlew jumısları:
1. Qánigelik yamasa kurs jumısları boyınsha material toplaw, pedagogikalıq ámeliyat boyınsha tapsırılǵan ilimiy-izertlew jumısların ámelge asırıw;
2. Mekteptiń aldınģi pedagogikalıq tájiriybesin úyreniw hám oni kúndelikke jazıp barıw.
Aqırǵı hápte
1. Pedagogikalıq ámeliyat hújjetlerin rásmiylestiriw;
2. Juwmaqlawshı konferenciyada qatnasıw.

